**Ministru kabineta noteikumu projekta “Grozījumi Ministru kabineta 2013. gada 19. marta noteikumos Nr. 154 „Noteikumi par republikas pilsētu un novadu administratīvo teritoriju robežu aprakstu apstiprināšanu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Jēkabpils pilsētas pašvaldības domes 2017. gada 1. jūnija  lēmums Nr. 195 (prot. Nr. 13, 8. §) „Par ierosinājumu grozīt administratīvo teritoriju robežu starp Jēkabpils pilsētas pašvaldību un Salas novada pašvaldību”;
2. Salas novada pašvaldības domes 2017. gada 31. augusta lēmums Nr. 259 (prot. Nr. 10, 14. §) “Par piekrišanu grozīt administratīvās teritorijas robežu starp Jēkabpils pilsētas pašvaldību un Salas novada pašvaldību”;
3. Administratīvo teritoriju un apdzīvoto vietu likuma 6. panta ceturtā daļa, 7. panta ceturtā daļa un 8.1pants;
4. Likuma „Par pašvaldībām” 61.1 panta otrā daļa;
5. Ministru kabineta 2012. gada 27. marta noteikumu Nr. 216 “Administratīvo teritoriju un to teritoriālā iedalījuma vienību robežu noteikšanas, kā arī aprakstu sagatavošanas un aktualizēšanas kārtība” 28. punkts;
6. Ministru kabineta 2013. gada 19. marta noteikumu Nr. 154 „Noteikumi par republikas pilsētu un novadu administratīvo teritoriju robežu aprakstu apstiprināšanu” 2. pielikums un 95. pielikums.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Administratīvo teritoriju un apdzīvoto vietu likuma 6. panta ceturtā daļa un 7. panta ceturtā daļa noteic, ka administratīvo teritoriju robežu aprakstus apstiprina Ministru kabinets. Savukārt minētā likuma 8.1pants noteic – ja republikas pilsēta, novads un tā teritoriālā vienība saglabā savu statusu un novada teritoriālā vienība netiek pievienota citam novadam vai republikas pilsētai un attiecīgās pašvaldības ir pieņēmušas lēmumu atbalstīt robežu grozīšanu, administratīvo teritoriju robežas var grozīt Ministru kabinets. Ar Ministru kabineta 2013. gada 19. marta noteikumu Nr. 154 „Noteikumi par republikas pilsētu un novadu administratīvo teritoriju robežu aprakstu apstiprināšanu” 2. pielikumu ir apstiprināts Jēkabpils pilsētas robežas apraksts, ar 95. pielikumu – Salas novada robežas apraksts. Lai grozītu minēto administratīvo teritoriju robežas, ir jāgroza attiecīgie administratīvo teritoriju robežu apraksti. Saskaņā ar Ministru kabineta 2012. gada 27. marta noteikumu Nr. 216 “Administratīvo teritoriju un to teritoriālā iedalījuma vienību robežu noteikšanas, kā arī aprakstu sagatavošanas un aktualizēšanas kārtība” 28. punktu Vides aizsardzības un reģionālās attīstības ministrija (turpmāk – ministrija) grozītās administratīvās teritorijas robežas aprakstu un robežu karti iesniedz apstiprināšanai Ministru kabinetā. Likuma „Par pašvaldībām” 61.1 panta otrā daļa noteic, ka par pašvaldības administratīvās teritorijas robežu grozīšanu jārīko publiskā apspriešana. Jēkabpils pilsētas pašvaldība un Salas novada pašvaldība 2017. gadā organizēja publisko apspriešanu par divu Salas novada pašvaldības zemes gabalu 1,2 ha platībā iekļaušanu Jēkabpils pilsētas teritorijā. Publiskās apspriešanas procesā netika saņemti iedzīvotāju iebildumi par ierosināto Jēkabpils pilsētas un Salas novada robežu grozīšanu. Jēkabpils pilsētas pašvaldības dome pēc publiskās apspriešanas procesa pabeigšanas 2017. gada 1. jūnijā pieņēma  lēmums Nr. 195 (prot. Nr. 13, 8. §) „Par ierosinājumu grozīt administratīvo teritoriju robežu starp Jēkabpils pilsētas pašvaldību un Salas novada pašvaldību” pievienojot divus Salas novada zemes gabalus 1,2 ha platībā Jēkabpils pilsētas teritorijai. Salas novada pašvaldības dome pēc publiskās apspriešanas procesa pabeigšanas 2017. gada 31. augustā pieņēma lēmums Nr. 259 (prot. Nr. 10, 14. §) “Par piekrišanu grozīt administratīvās teritorijas robežu starp Jēkabpils pilsētas pašvaldību un Salas novada pašvaldību”. Ierosinātie administratīvo robežu grozījumi nepieciešami, lai paplašinātu Jēkabpils pilsētas teritoriju un dotu iespēju pilsētas pašvaldībai atbilstoši pašvaldības attīstības plānošanas dokumentos paredzētajam pilnveidot ielu tīklu un uzlabot autotransporta kustību pilsētā.Ministru kabineta noteikumu projekts **“**Grozījumi Ministru kabineta 2013. gada 19. marta noteikumos Nr. 154 „Noteikumi par republikas pilsētu un novadu administratīvo teritoriju robežu aprakstu apstiprināšanu”” (turpmāk – noteikumu projekts) noteic, ka tiek grozītas Jēkabpils pilsētas un Salas novada robežas, pievienojot Jēkabpils pilsētas teritorijai Salas novada zemes vienību ar kadastra apzīmējumu 5686 002 0755 ar nosaukumu “Brīvības iela” un zemes vienību ar kadastra apzīmējumu 5686 002 0793 ar nosaukumu “Piepilsētas” (zemes vienība ir starpgabals). Administratīvo teritoriju robežu grozījumu rezultātā Salas novada teritorija 1,2 ha platībā tiks iekļauta Jēkabpils pilsētas teritorijā. Minētie robežu grozījumi dos iespēju Jēkabpils pilsētas pašvaldībai pilnveidot ielu tīklu un uzlabot autotransporta kustību pilsētā. |
| 3. | Projekta izstrādē iesaistītās institūcijas un publiskās personas kapitālsabiedrības | Ministrija, Jēkabpils pilsētas pašvaldība, Salas novada pašvaldība un Valsts zemes dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jēkabpils pilsētas un Salas novada iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts radīs iespēju veicināt Jēkabpils pilsētas ielu infrastruktūras attīstību un uzlabot autotransporta kustību pilsētā. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļvietnē. |
| 2. | Sabiedrības līdzdalība projekta izstrādē | Notikusi Jēkabpils pilsētas un Salas novada robežu grozīšanas ierosinājuma publiskā apspriešana Jēkabpils pilsētas un Salas novada pašvaldībās. Noteikumu projekts 2017. gada 7. decembrī ievietots ministrijas tīmekļvietnē: [www.varam.gov.lv](http://www.varam.gov.lv). |
| 3. | Sabiedrības līdzdalības rezultāti | Iedzīvotāji publiskās apspriešanas gaitā neiebilda pret plānotajiem administratīvo teritoriju robežu grozījumiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts zemes dienests, Jēkabpils pilsētas un Salas novada pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 3. | Cita informācija | Nav. |

Vides aizsardzības un reģionālās

attīstības ministrs K. Gerhards

Pīlēģis, 67026530

arvids.pilegis@varam.gov.lv